Številka: 110-10/2023-6219-1

Datum: 14. 3. 2023

Zadeva: Javna objava prostega delovnega mesta za določen čas – SVETOVALEC - PRIPRAVNIK

Na podlagi prvega odstavka 33. člena in 70. člena Zakona o javnih uslužbencih (Uradni list RS, št. [63/2007](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/2008](http://www.uradni-list.si/1/objava.jsp?sop=2008-01-2817), [69/2008](http://www.uradni-list.si/1/objava.jsp?sop=2008-01-3014) – ZTFI-A, [69/2008](http://www.uradni-list.si/1/objava.jsp?sop=2008-01-3015) – ZZavar-E, [40/2012](http://www.uradni-list.si/1/objava.jsp?sop=2012-01-1700) – ZUJF, [158/2020](http://www.uradni-list.si/1/objava.jsp?sop=2020-01-2765) – ZIntPK-C, [203/2020](http://www.uradni-list.si/1/objava.jsp?sop=2020-01-3772) – ZIUPOPDVE, [202/2021](http://www.uradni-list.si/1/objava.jsp?sop=2021-01-4069) – odl. US in [3/2022](http://www.uradni-list.si/1/objava.jsp?sop=2022-01-0014) – ZDeb; v nadaljevanju ZJU) ter 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US in [15/22](http://www.uradni-list.si/1/objava.jsp?sop=2022-01-0215); v nadaljevanju ZDR-1)

**Republika Slovenija**, **Upravna enota Krško, Cesta krških žrtev 14, Krško**

**o b j a v l j a**

prosto delovno mesto:

# »SVETOVALEC – PRIPRAVNIK (m/ž) v Upravni enoti Krško, za določen čas, za čas opravljanja pripravništva v trajanju 10 mesecev, s polnim delovnim časom (šifra DM 104)«

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oz. najmanj visokošolsko strokovno izobraževanje (prva bolonjska stopnja)/visokošolska strokovna izobrazba /(prva bolonjska stopnja) oz. najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* znanje uradnega (slovenskega) jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

V skladu z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. [28/09](http://www.uradni-list.si/1/objava.jsp?sop=2009-01-1263); v nadaljevanju: Pravilnik) ter prvim odstavkom 106. člena ZJU **je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela**. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi.

Pripravnika se sprejme v delovno razmerje za določen čas trajanja pripravniške dobe.

**Delovno področje oz. naloge na delovnem mestu so:**

* usposabljanje za vodenje in odločanje v zahtevnih upravnih postopkih na I. stopnji,
* usposabljanje za pomoč pri pripravi osnutkov predpisov in drugih zahtevnejših gradiv,
* usposabljanje za zbiranje, urejanje in pripravo podatkov za oblikovanje zahtevnejših gradiv,
* usposabljanje za samostojno oblikovanje manj zahtevnih gradiv s predlogi ukrepov,
* usposabljanje za opravljanje drugih upravnih nalog podobne zahtevnosti in drugih opravil po nalogu predstojnika.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe ter datum (dan, mesec, leto) zaključka izobraževanja in ustanova, na kateri je bila izobrazba pridobljena,
2. pisno izjavo kandidata, da izpolnjuje pogoje za zasedbo objavljenega pripravniškega delovnega mesta, v skladu z 2. členom Pravilnika ter prvim odstavkom 106. člena ZJU,
3. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. pisno izjavo kandidata, da je seznanjen in dovoljuje, da bo Upravna enota Krško podatke, ki jih je navedel v prijavi, obdelovala za namen izvedbe javne objave, in da za namen tega postopka javne objave dovoljuje Upravni enoti Krško pridobitev podatkov o izpolnjevanju pogojev za zasedbo delovnega mesta iz uradnih evidenc. V primeru, da kandidat z vpogledom v uradne evidence ne soglaša, mora sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Z izbranim kandidatom bo sklenjeno delovno razmerje za določen čas, za čas opravljanja pripravništva v trajanju 10 mesecev, s polnim delovnim časom.

Izbrani kandidat bo delo opravljal v prostorih Upravne enote Krško, Cesta krških žrtev 14, Krško, in sicer na delovnem področju Oddelka za upravne notranje zadeve.

Izbrani kandidat na delovnem mestu svetovalec – pripravnik ne bo imenovan v uradniški naziv, se mu pa skladno s 73. členom ZJU določijo pravice in obveznosti glede na naziv svetovalec III. Skladno z 9.a členom Zakona o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165), [84/18](http://www.uradni-list.si/1/objava.jsp?sop=2018-01-4122), [204/21](http://www.uradni-list.si/1/objava.jsp?sop=2021-01-4154) in [139/22](http://www.uradni-list.si/1/objava.jsp?sop=2022-01-3402)) se pripravniku določi osnovna  plača na podlagi uvrstitve delovnega mesta oziroma naziva, na katerem lahko pripravnik delo opravlja neposredno po opravljenem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za šest plačnih razredov nižja od osnovne plače tega delovnega mesta oziroma naziva. Osnovna plača pripravnika je tako uvrščena v 24. plačni razred (1.134,27 eur).

Kandidat vloži prijavo v pisni obliki na priloženem prijavnem obrazcu, ki jo pošlje v zaprti ovojnici z označbo: »javna objava« na naslov: Upravna enota Krško, Cesta krških žrtev 14, 8270 Krško, in sicer v roku 8 dni po objavi na osrednjem spletnem mestu državne uprave GOV.SI (https://www.gov.si/zbirke/delovna-mesta/) in pri Zavodu RS za zaposlovanje.

Za pisno obliko prijave se šteje tudi elektronska oblika, poslana na elektronski naslov: ue.krsko@gov.si, pri čemer veljavnost prijave ni pogojena z elektronskim podpisom.

Če je prijava poslana po pošti se šteje, da je pravočasna, če je oddana na pošto priporočeno, in sicer najkasneje zadnji dan roka.

Neizbrani kandidati bodo, skladno s 30. členom ZDR-1, o neizbiri pisno obveščeni najkasneje v osmih dneh po zaključenem postopku izbire.

Obvestilo o končani javni objavi bo objavljeno na osrednjem spletnem mestu državne uprave GOV.SI - <https://www.gov.si/zbirke/delovna-mesta/>.

Informacije o izvedbi postopka javne objave daje Karmen Simončič, tel. št. 07 49 81 430.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

 Mag. Lidija Božič

 načelnica upravne enote